b'\n_START_ARTICLE_\nBabylon Berlin\n_START_SECTION_\nProduktion\n_START_PARAGRAPH_\nSerien blev instrueret i et samarbejde mellem Tom Tykwer, Hendrik Handloegten og Achim von Borries, der ogs\xc3\xa5 skrev manuskripterne. Den offentlige tyske tv-station ARD og betalingskanalen Sky var sammen om at producere serien, hvilket var det f\xc3\xb8rste af denne slags samarbejder. Som en del af denne aftale sendte Sky den f\xc3\xb8rste serie, og ARD begyndte at sende den via deres gratis tv-kanal den 30. september 2018. Netflix k\xc3\xb8bte rettighederne til USA og Canada, hvor serien blev gjort tilg\xc3\xa6ngelig med engelsk dubbing og med undertekster.\n_START_SECTION_\nLokationer\n_START_PARAGRAPH_\nBabelsberg Studio opf\xc3\xb8rte en tilf\xc3\xb8jelse til Metropolitan Backlot for at filme serien og til fremtidige produktioner, i form af et stort permanent st\xc3\xa5ende set, der blev hyldet af selskabet som v\xc3\xa6rende det st\xc3\xb8rste i Europa. Settet inkluderer repr\xc3\xa6sentationer af forskellige omr\xc3\xa5der i Berlin, inklusive de fremherskende \xc3\xb8konomiske klasser og er stort eksteri\xc3\xb8r til natklubben Moka Efti. Derudover blev serien filmen i store dele af Berlin og andre steder i Tyskland. Adskillige scener blev filmet p\xc3\xa5 Alexanderplatz foran den historiske bygning Alexanderhaus. Politihovedkvarteret, der tidligere l\xc3\xa5 lige bagved, og andre af de omkringliggende bygninger blev \xc3\xb8delagt under anden verdenskrig, men blev genskabt med computereffekter. Rotes Rathaus (Berlin R\xc3\xa5dhus) blev brugt til de fleste af af n\xc3\xa6roptagelserne som politihovedkvarteret, fordi deres brug af r\xc3\xb8de mursten og den arkitektoniske stil er meget sammenlignelig._NEWLINE_Interi\xc3\xb8r i politihovedkvarterets lobby blev filmet i Rathaus Sch\xc3\xb6neberg, inklusive scenerne med paternoster-elevatoren- Restauranten Ratskeller i samme bygning blev brugt som den n\xc3\xa6rliggende cafe Aschinger i adskillige scener. Interi\xc3\xb8rscenerne i Moka Efti blev filmet i Kino Delphi i Wei\xc3\x9fensee._NEWLINE_En lang sp\xc3\xa6ndingssekvens der foreg\xc3\xa5r under operaen Laser og pjalter blev filmet i det historiske Theater am Schiffbauerdamm, hvor spillet rent faktisk blev opf\xc3\xb8rt p\xc3\xa5 dette tidspunkt. Andre scener blev filmet p\xc3\xa5 Museumsinsel og p\xc3\xa5 Hermannplatz U-Bahn station i Berlin, og Heilandskirche ved floden Havel i Potsdam. Scenerne med settet hos Nyssen-familien blev filmet p\xc3\xa5 Schloss Drachenburg, et slot i Rheinland. Scener der involverede et damplokomotiv blev filmet p\xc3\xa5 Bayerische Eisenbahnmuseum (Bayerns Jernbanemuseum) n\xc3\xa6r N\xc3\xb6rdlingen.\n_START_SECTION_\nMusik\n_START_PARAGRAPH_\nUdover musik fra perioden, s\xc3\xa5 blev nummeret "Dance Away" fra albummet Manifesto af det britiske rockband Roxy Music ogs\xc3\xa5 brugt flere gange i baggrunden. Nummeret er blevet indspillet i en musikstil som passer til perioden. Ligeledes er der brugt en udgave af "These Foolish Things" og i den anden s\xc3\xa6son en russisk version af "Gloomy Sunday"._NEWLINE_Sangere Bryan Ferry fra Roxy Music optr\xc3\xa6der mod slutningen af f\xc3\xb8rste s\xc3\xa6son som cabaret-sanger._NEWLINE_I den f\xc3\xb8rste dobbeltepisode i f\xc3\xb8rste s\xc3\xa6son spiller den litauiske skuespillerinde Severija Janu\xc5\xa1auskait\xc4\x97 rollen som Swetlana Sorokina, der kl\xc3\xa6der sig ud som den mandlige sanger Nikoros for at optr\xc3\xa6de med hovedtemaet i serien, "Zu Asche, Zu Staub", p\xc3\xa5 the Moka Efti cabaret. Sangen blev senere udgivet under navnet "Severija".\n_START_SECTION_\nUdsendelse\n_START_PARAGRAPH_\nBabylon Berlin havde pr\xc3\xa6miere i Tyskland den 13. oktober 2017 p\xc3\xa5 Sky 1 og i Storbritannien og Irland den 5. november 2017 p\xc3\xa5 Sky Atlantic. Serien blev gjort tilg\xc3\xa6ngelig i Australien, Canada og USA den 30 januar 2018 via streamingtjenesten Netflix._NEWLINE_Serien blev sendt f\xc3\xb8rste gang p\xc3\xa5 den tyske tv-kanal Das Erste den 30 september 2018. I Danmark blev serien sendt f\xc3\xb8rste gang p\xc3\xa5 DR1 i oktober 2018. Den var efterf\xc3\xb8lgende tilg\xc3\xa6ngelig via DRs hjemmeside.\n_START_SECTION_\nEpisoder\n_START_PARAGRAPH_\nDe f\xc3\xb8rste 16 episoder d\xc3\xa6kker den f\xc3\xb8rste bog i serien. De blev skrevet som \xc3\xa9n samlet historie og filmet i en sammenh\xc3\xa6ngende produktion. De havde pr\xc3\xa6miere som \xc3\xa9n ubrudt blok nummereret 1-16, og de er blevet sendt rundt om i verden som en samlet s\xc3\xa6son. Derudover blev alle de 16 afsnit gjort tilg\xc3\xa6ngelige p\xc3\xa5 Netflix p\xc3\xa5 samme tid. De f\xc3\xb8rste otte afsnit er dog blevet kaldt S\xc3\xa6son 1 og de n\xc3\xa6ste otte S\xc3\xa6son 2._NEWLINE_Endnu en blok p\xc3\xa5 12 episoder har planlagt pr\xc3\xa6miere i slutningen af 2019, og bliver kaldt S\xc3\xa6son 3.\n_START_SECTION_\nModtagelse\n_START_PARAGRAPH_\nEfter den f\xc3\xb8ste s\xc3\xa6son fik serien stort set udelukkende positiv kritik, og den har en rating p\xc3\xa5 IMDb p\xc3\xa5 8,5 stjerner mens den p\xc3\xa5 Rotten Tomatoes har en samlet score p\xc3\xa5 100%, hvilket bliver opsummeret som at "Babylon Berlins humor og menneskelighed spiller godt samen med den hupnotisk det visuele, hvilket resulterer i et show der bl\xc3\xa6nder med sin overm\xc3\xa6ttede genre"._NEWLINE_Carolin Str\xc3\xb6bele fra Die Zeit roste serien og skrev "plottet er meget dramatisk og forener sex, kriminalitet og historie p\xc3\xa5 en behagelig diskret m\xc3\xa5de"'